Document ID: 32007R0978

KOMISIJAS REGULA (EK) Nr. 978/2007
(2007. gada 21. augusts),
ar kuru groza Regulu (EK) Nr. 2273/2002, ar ko paredz sīki izstrādātus noteikumus Padomes Regulas (EK) Nr. 1254/1999 piemērošanai attiecībā uz konkrētu liellopu cenu apsekojumu reprezentatīvajos Kopienas tirgos
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1), un jo īpaši tās 41. pantu,
tā kā:
(1)
Komisijas Regulā (EK) Nr. 2273/2002 (2) paredzēti noteikumi dažādu liellopu kategoriju cenu reģistrēšanai dalībvalstu reprezentatīvajos tirgos. Minētās regulas pielikumos ir izklāstīti sīki izstrādāti noteikumi par informāciju, kas jāsniedz cenu apsekojumos par katru no šīm kategorijām.
(2)
Pēc Francijas pieprasījuma Regulas (EK) Nr. 2273/2002 I pielikums daļēji jāpārskata, lai ņemtu vērā liellopu tirdzniecības attīstību attiecīgajā dalībvalstī, tādējādi nodrošinot, ka cenu apsekojumus joprojām veic, par pamatu ņemot cenas reprezentatīvajos tirgos.
(3)
Tādēļ attiecīgi jāgroza Regula (EK) Nr. 2273/2002.
(4)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2273/2002 I pielikuma D daļas 1. punktu groza šādi:
“1. Reprezentatīvie tirgi
Rethel, Dijon, Rabastens, Lezay, Bourg-en-Bresse, Agen, Le Cateau, Sancoins, Château-Gonthier, Saint-Étienne”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 21. augustā

Labels: 2
18
6